27.   תביעה לשלום בית
בבית-הדין הרבני האיזורי

ב_________
בעניין:

_____________ ת"ז _____________




על-ידי בא-כוחה עורך-דין _____________



מרח' ____________ עיר ___________



טל' ____________ פקס' ___________
("התובעת")




נ ג ד




_______________ ת"ז ___________



מרח' ___________ עיר ___________



טל' ___________ פקס' ___________
("הנתבע")

מהות התביעה: שלום בית.

פרשת התביעה

התובעת מתכבדת בזאת להגיש לכב' בית-הדין הנכבד את תביעתה לקיים שלום בית עם הנתבע הכל כאמור להלן בכתב תביעה זה בהרחבה.

הקדמה:

1.
התובעת והנתבע נישאו זל"ז כדמו"י ביום __________ בעיר __________.

2.
מנשואי הצדדים נולדו להן שתי בנות כדלקמן: 

א.
הבת __________ ביום __________ (קטינה).

ב.
הבת __________ ביום __________ (קטינה).

המשבר:

3.
התובעת נישאה לנתבע מתוך אהבה כנה, אהבה אשר בוערת בליבה אליו אף כיום, וזאת למרות שיחסי הצדדים ידעו עליות ומורדות במהלך השנים ככל זוג צעיר אחר המתמודד עם קשיי הפרנסה וגידול הילדים וכו'.

4.
הנתבע נהג במהלך השנה האחרונה במיוחד, ועד לעזיבתו הסופית את הבית כאמור להלן, להגיע כמעט מידי יום מאוחר מהעבודה בכל ערב. 

5.
כל תחינות ובקשות התובעת אליו כי יבוא מוקדם יותר, על-מנת שיושיט לה יד ויסייע בידה להכין את הילדות לשינה, מחד, וכן ליתן להן תשומת-לב, מאידך, לרבות לתובעת, נפלו אצל הנתבע על אוזניים כמעט ערלות.

6.
ויודגש הנתבע, אשר הינו _____________ במקצועו, החל לאחר בהגעה הביתה ופעמים רבות אף הגיע מאוחר בלילה, בשעות הקטנות של הלילה ממש, תוך שהוא מתרץ בפני התובעת את האיחור, בכך שהלך אחרי העבודה לסייע לחבר בביצוע עבודות __________, דבר שמכניס לו כמה שקלים מהצד. 

7.
הנתבע היה אומר לתובעת כי בעזרה והסיוע אותם הוא נותן לחברו בשעות שמעבר לשעות עבודתו כשכיר בחברת _____________, הוא מרוויח כספים במזומן אשר יש בהם כדי לסייע בכלכלת הבית וברווחתו.

8.
התובעת האמינה בתחילה שכך הם פני הדברים ונתנה לנתבע את מלוא אמונה כי אכן הנתבע עובד עד מאוחר בלילה בהיותו עושה למען פרנסת ביתו, שכן מצבם הכלכלי של הצדדים הינו בכי רע ודחוק על-אף עבודתו של הנתבע, מחד, ועבודת התובעת, מאידך, התורמת את מלוא שכרה לפרנסת הבית והבנות. 
9.
כאמור התובעת ראתה בכך מקור לסיוע בכלכלת הבית כאשר הכספים שיתקבלו בגין עבודה זו ישמשו את הצדדים למותרות ויציאה לבילויים, החסרים להם, ואשר אותם הם מונעים מעצמם לנוכח מצבם הכלכלי הקשה הנובע מחובות רבים ותשלומי משכנתה מעיקים.

10.
הנתבע איננו מסייע לתובעת באופן סביר בחינוך הבנות ובגידולן וכל העול של חינוך הבנות, גידולן, החזקת הבית והוצאותיו חלים ונופלים כמעט באופן גורף על כתפי התובעת אשר לא אחת מסיימת את הלילה באפיסת כוחות כאשר בהמשך הלילה היתה צריכה היא לשמש אף כאישה ורעיה במיטה.

11.
על-פי רוב כאשר היה הנתבע מגיע מוקדם לבית הצדדים לאחר יום העבודה, היה מעדיף הוא לשבת מול הטלוויזיה ולצפות שעות במסך המרצד. כל תחינות התובעת כי ייסע בידה לא עזרו והנתבע בשלו.

12.
 ויוער כי מידי פעם ולעיתים רחוקות ממש היה הנתבע מסכים לרחוץ את הבנות לפני השינה או לצאת עמן לטיול ליד הבית. אך למרות האמור התובעת נהגה לסלוח לנתבע ולאהוב אותו.

13.
לאחרונה החל הנתבע לציין בפני התובעת כי הינו מרגיש כבול וכי הוא מבקש קצת יותר אוויר. הנתבע החל לחזור מאוחר הביתה בלילות והיו אף לילות בהם נעדר מן הבית כליל. הנתבע היה חוזר ומציין בפני התובעת כ הינו מרגיש חנוק והוא זקוק למרחב מחיה על-מנת להשתחרר מהמחנק בו הוא מצוי.
14.
בין הנתבע לתובעת נוהלו שיחות ביחס למצב אליו נקלעו. התובעת ביקשה מאת הנתבע כי הם יפנו לייעוץ מקצועי. ברם, הנתבע התנגד וסירב לכך.
15.
לאחרונה החל הנתבע להתרחק מהתובעת והמתח התגבר ביניהם והגיעו הדברים לכדי כך שפרצו מריבות קולניות ביניהם אשר גבלו בקללות ואיומים, ולא אחת עשה כן הנתבע לפני הבנות. הנתבע החל לטעון כי הינו מרגיש חנוק וכי הוא חייב להתאוורר. במקביל החל הוא להעדר יותר שעות בלילות תוך שהוא מתרץ זאת בסיוע אותו הוא נותן לחברו בעבודה.
16.
לתובעת חשש כבד כי הנתבע נתן עינו באחרת לאור התנהגותו הנ"ל. ברם, אין לה על כך ראיות של ממש.
17.
ביום __________ ללא כל התרעה והתראה, עזב הנתבע את בית המגורים של הצדדים והודיע לתובעת כי אינו שב הביתה וכי הוא עובר לגור בבית אימו שב_____________. הוברר לתובעת כי ביום זה הנתבע הגיש נגדה תביעה לגירושין בפני כב' בית-הדין הנכבד כאשר עילת תביעתו מסתמכת על טענה אחת מצידו והיא "סכסוך מתמשך". עותק מכתב התביעה לגירושין מצ"ב ומסומן "א" כחלק בלתי-נפרד מכתב תביעה זה.
נספח "א"

18.
התובעת יודעת כי עוברים על הנתבע ימים לא קלים וכי הינו מבולבל לנוכח הסטות כאלה ו/או אחרות הבאות מכיוון חבריו ו/או מצד גורם שלישי אשר לתובעת אך תחושה על קיומה.
19.
למרות האמור התובעת אוהבת את הנתבע והינה סבורה כי עם ייעוץ והכוונה נכונים יכולים הם לשקם את חיי הנישואין שלהם לטובתם ולטובת ילדותיהן אשר אוהבות ומתגעגעות מאוד לאביהן.
20.
הנתבע מוסט כנגד התובעת עד כדי כך שלא בא לראות את הבנות למרות תחנוניה של אשתו אליו מאז עזיבתו וזאת מתוך ידיעה ברורה שהוא אוהב את הבנות והן אוהבות אותו אהבה עזה. מיותר לציין באיזה מצב מצויות התובעת והבנות לנוכח הגעגועים לבעל/לאב.
21.
התובעת עותרת, איפוא, לבית-הדין הנכבד כי יעשה הכל אשר לאל ידו על-מנת להציל את חיי נישואיה עם הנתבע והדבר אפשרי. התובעת יודעת היטב כי הנתבע עדיין אוהב אותה וכי ללא ההשפעות הזרות היו חייה עימו טובים ללא כל המריבות והאיומים ההדדיים אותם השמיעו הצדדים זה באוזני זה לא היו צצים כלל.
22.
בית-הדין הנכבד יתבקש, איפוא, לזמן הנתבע לדין ולחייבו כדלקמן:

א.
לחזור ולחיות בבית הצדדים מתוך שלום בית עם התובעת.


ב.
לפנות במשותף לגורמים מקצועיים ו/או יועצים טיפוליים אחרים אשר ידריכו את הצדדים בדבר קיומו של שלום בית ביניהם.

ג.
ליתן כל צו שפוטי שיראה לבית-הדין על-מנת לגרום כי השלום, האהבה והרעות ישובו לשכון בבית הצדדים.






_________________




__________, עורך-דין






בא-כוח התובעת

